Document ID: 32007D0396

DECIZIA COMISIEI
din 8 iunie 2007
de abrogare a Deciziei 2004/409/CE de recunoaștere, în principiu, a conformității dosarelor transmise pentru examinare detaliată în vederea eventualei includeri a etaboxamului în anexa I la Directiva 91/414/CEE a Consiliului
[notificată cu numărul C(2007) 2336]
(Text cu relevanță pentru SEE)
(2007/396/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), în special articolul 6 alineatul (3),
întrucât:
(1)
În conformitate cu articolul 6 alineatul (2) din Directiva 91/414/CEE, la 30 septembrie 2003, Regatul Unit a primit din partea LG Life Science Ltd o cerere de includere a substanței active etaboxam în anexa I la Directiva 91/414/CEE.
(2)
Decizia 2004/409/CE a Comisiei (2) a confirmat faptul că, la examinarea preliminară, dosarul este „complet”, în sensul că ar putea fi considerat că îndeplinește, în principiu, cerințele privind datele și informațiile din anexa II și anexa III la Directiva 91/414/CEE.
(3)
Statelor membre li se dă astfel posibilitatea să acorde autorizații provizorii pentru produse fitosanitare care conțin etaboxam, în conformitate cu articolul 8 alineatul (1) din Directiva 91/414/CEE. Niciunul din statele membre nu a făcut uz de această posibilitate.
(4)
Regatul Unit a indicat Comisiei că o examinare detaliată a dosarului a relevat faptul că mai multe elemente semnificative de date cerute conform anexelor II și III la Directiva 91/414/CEE nu erau prezente. Acestea erau mai ales din domeniul toxicologiei. Prin urmare, dosarul referitor la etaboxam nu poate fi considerat ca fiind complet.
(5)
Decizia 2004/409/CE ar trebui abrogată.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2004/409/CE se abrogă.
Articolul 2
Prezenta decizie se adresează statelor membre.
Adoptată la Bruxelles, 8 iunie 2007.

Labels: 11
0
3
7
6
18
15